
 22.10.2014
 BG
 Официален вестник на Европейския съюз
 L 302/1
 РЕГЛАМЕНТ ЗА ИЗПЪЛНЕНИЕ (ЕС) No 1112/2014 НА КОМИСИЯТА
 от 13 октомври 2014 година
 за определяне на общ формат за споделяне на информация за индикатори за големи опасности, което да се извършва от операторите и собствениците на нефтени и газови инсталации в крайбрежни води, както и на общ формат за публикуване от държавите членки на информацията за индикаторите за големи опасности
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2013/30/ЕС на Европейския парламент и на Съвета от 12 юни 2013 година относно безопасността на свързаните с нефт и газ дейности в крайбрежни води и за изменение на Директива 2004/35/ЕО (1), и по-специално член 23, параграф 2 и член 24, параграф 2 от нея,
 като има предвид, че:
 (1)
 От държавите членки се изисква да осигуряват от страна на операторите и собствениците на нефтени и газови инсталации в крайбрежни води да предоставят на компетентния орган най-малко данните за индикатори за големи опасности, специфицирани в приложение IX към Директива 2013/30/ЕС. Тази информация следва да даде възможност на държавите членки да отправят ранно предупреждение за възможно влошаване на състоянието на преградите, имащи критично значение за безопасността и околната среда, включително във връзка с техните задължения по Директива 2008/56/ЕО на Европейския парламент и на Съвета (Рамкова директива за морска стратегия) (2).
 (2)
 Тази информация следва също да показва общата ефективност на мерките и средствата за контрол, прилагани от отделните оператори и собственици и от отрасъла като цяло, за предотвратяване на големи аварии и за свеждане до минимум на рисковете за околната среда. Също така, предоставените данни и информация следва да осигуряват съпоставимост на показателите за дейността на отделните оператори и собственици в рамките на държавата членка, както и сравнимост на показателите за дейността на отрасъла като цяло съответно между държавите членки.
 (3)
 Обменът на съпоставими данни между държавите членки е трудно осъществим и ненадежден поради липсата на единен формат за докладване на данните във всички държави членки. Наличието на единен формат за докладване на данни от страна на операторите и собствениците до държавите членки би осигурило прозрачност на дейността на операторите и собствениците във връзка с безопасността и околната среда, би осигурило съпоставима в рамките на целия ЕС информация относно безопасността на нефтените и газови дейности в крайбрежни води и би улеснило разпространението на поуките, извлечени от големи аварии и предаварийни ситуации.
 (4)
 За да се улесни постигането на обществено доверие в авторитетността и надеждността на нефтените и газови дейности в крайбрежни води в ЕС, държавите членки следва периодично да публикуват информацията по точка 2 от приложение IX към Директива 2013/30/ЕС, в съответствие с член 24 от Директива 2013/30/ЕС. Наличието на общ формат и на изисквания за конкретните данни в информацията, която държавите членки трябва да предоставят публично, би дало възможност за лесно трансгранично сравняване на данните.
 (5)
 Мерките, предвидени в настоящия регламент, са в съответствие със становището на Консултативния комитет по безопасността на нефтените и газови дейности в крайбрежни води,
 ПРИЕ НАСТОЯЩИЯ